Belgrad

Belgrad (Beograd) on Serbian pääkaupunki.

Ymmärrä
Belgrad on Serbian pääkaupunki. Se sijaitsee Tonava- ja Sava-jokien haarassa. Kulttuurillisesti kaupunki on onnistunut sekoitus itää ja länttä.

Junalla
Budapestista pääsee yöjunalla, joka maksaa 10-15 euroa. Makuupaikka varataan erikseen.

Lentokoneella
Air Baltic lentää Belgradiin Riikan kautta halvimmillaan alle 200 eurolla.

Belgradin lentokenttä on 12 kilometriä länteen kaupungin keskustasta. Lentokentältä keskustaan pääsee taksilla, joskin kannattaa sopia hinta etukäteen, eikä luottaa että mittaria käytetään oikealla taksalla. Paikallisbussin linja 72 ajaa lentokentältä Zeleni Venacille kahdesti tunnissa (ajoaika n. 45 min.) ja lippu maksaa kuljettajalta ostettuna 100 dinaaria. Näiden lisäksi tarjolla on erilaisia ja erihintaisia shuttle-busseja.

Liiku
Belgradin paikallisliikenteen kalustoon kuuluu linja-autoja, raitiovaunuja ja johdinautoja. (Kartta paikallisliikenteen linjoista: ) Yhteen ajoon oikeuttava lippu maksaa kioskista ostettuna 50 dinaaria ja kulkuneuvosta 100 dinaaria. Kulkuneuvoon noustessa lippu on leimattava heti.

Näe

 * Aikoja sitten koko Belgradin väestö asui tämän linnoituksen muurien sisällä. Kalemegdan on jaettu neljään osaa, joista löytyy mm. kaupungin suosituin puisto, eläintarha, taidepaviljonki ja sotamuseo. Kalemegdanilta on hieno näkymä Tonavalle.
 * 1800-luvulta peräisin oleva boheemikortteli.
 * Tämän maailman suurimman ortodoksikirkon rakentaminen aloitettiin vuonna 1935, mutta täysin valmista ei ole tullut vieläkään.
 * Museossa järjestetään tasatunnein demonstraatioita, joissa esitellään sähkömagnetismiin liittyviä laitteita. Laitteiden sähkömagneettiset kentät saattavat häiritä sydämentahdistinta.

Syö

 * ?, Kralja Petra 6, lähellä Kalemegdania. Ravintolan nimi on tosiaan vain kysymysmerkki. Nimestään huolimatta ravintola tarjoaa erittäin hyvää, perinteistä serbialaista, ruokaa.

Edulliset

 * Chillton Hostel, tai itse asiassa hostelleja on kaksi: I ja II. Ensimmäinen sijaitsee Vračarin kaupunginosassa, osoitteessa Kataniceva 7, kävelymatkan päässä bussi- ja rautatieasemilta. Toinen sijaitsee lähellä Kalemegdania, vanhassa kaupungissa, Studentski Trgn vieressä. Kävelymatkan päässä Zeleni Venacilta, johon pääset lentokentältä bussilinjalla 72.
 * Vanhanaikainen hotelli lähellä linja-autoasemaa. Huonehinta sisältää aamiaisen.

Keskihintaiset

 * Zira Hotel, on siisti ja moderni hotelli lähellä keskustaa. Tyyli on design-chic, vaikka toimivuudeltaan se on business-hotelli, eli palvelut ja asiat toimivat hyvin, mutta ilman suuria hienouksia. Esimerkkinä hyvästä hinta-laatu-suhteesta on useimmin hintaan sisältyvä hyvänlaatuinen illallisbuffetti.

Pysy turvassa
Belgrad on melko turvallinen kaupunki, mutta taskuvarkaita on paljon liikkeellä, jonka vuoksi arvoesineet rahat, passi, lompakko, kännykkä ja muut arvoesineet on hyvä pitää piilossa.

Taksien kanssa on syytä muistaa, että hinta on hyvä neuvotella etukäteen. Tee niin. Samoin taksi on parempi tilata tai pyytää vaikkapa hotellia tilaamaan, kuin vinkata suoraan kadulta. Jos kuitenkin päätät kokeilla tuuriasi, kannattaa varautua taksamittarin nakuttavan vähintäänkin yötaksaa keskellä päivää - muista lisistä puhumattakaan. Kuljettajat ovat loppujen lopuksi hyvin ystävällisiä, eivätkä suhtaudu yleensä vihamielisesti jos huomautat mittarin "unohtuneen" yötaksalle.

Jatka matkaa
Belgrad Belgrade Beogrado Belgrade Belgrád Belgrado ベオグラード Belgrado Belgrad Belgrado Belgrad Belgrad Belgrad